הכוכבים הגדולים של הוליווד התכנסו לערב אחד במו חילק ארגון העיתונאים הזרים בארה"ב את אחד הפרסים הנחשבים ביותר בתעשיית הקולנוע והטלוויזיה, גלובוס הזהב. אז מי היה הזוכה הגדול, מי יצא מאוכזב, למה מריל סטריפ תקפה את טראמפ ומה בכלל עשתה שם גל גדות ההריונית?
כולם יודעים שגלובוס הזהב הוא אחד הטקסים הנוצצים והחשובים ביותר בהוליווד, ולכן כל כוכבי העיר הגיעו לטקס כדי להפגין נוכחות - ואולי אפילו לצאת עם איזה פרס נחמד בידיים.
בשורה התחתונה, "לה לה לנד" היה הזוכה הגדול לאחר שזכה בכל שבע הקטגוריות להן היה מועמד (ובדרך שבר שיא בכמות הזכיות לסרט בודד בערב אחד), ונראה שעכשיו יש לנו פייבוריט ברור במירוץ לאוסקר המתקרב ובא.
מערכון הפתיחה הראה כיצד המנחה ג'ימי פאלון הוא, שוב, כישרון גדול כשהוא יצר מחווה מצוינת לסרט "לה לה לנד" בו השתתפו ג'סטין טימברלייק, ריאן ריינולדס, איימי אדמס, ג'ון טרבולטה, אוון רייצ'ל ווד ועוד רבים וטובים אחרים. אין ספק שהוא העלה חיוכים על פניהם של מיליונים במספר דקות בודדות.
כבר עם פתיחת הטקס שמנו לב לטרנד מסוים: זכיות מפתיעות. מהסדרה הקומית החדשה והמיוחדת "אטלנטה" ועד בילי בוב ת'ורנטון שזכה בפרס השחקן הראשי בסדרת דרמה על הסדרה "גוליית" שלא בדיוק הפכה ללהיט ענקי, או זכייתו המפתיעה של אהרון טיילור-ג'ונסון כשחקן המשנה, ארגון העיתונאים הזרים העניק כמה זכיות שלא היינו מהמרים עליהן בשום יום אחר.
בהמשך קיבלנו כמה זכיות יותר צפויות, כמו זו של שרה פולסון או רצף הזכיות הענקי של "לה לה לנד" - שזכה בלא פות מבשבעה פרסים. גם שלושת הפרסים של המיני סדרה "מנהל הלילה" לא באמת הפתיעו אף אחד.
למרות ש"סופת חול" הישראלי והמצוין לא קיבל מועמדות בקטגוריית הסרט הזר הטוב ביותר, אבל את הנציגות הישראלית בטקס הציגה הוונדר ווומן שלנו, גל גדות ההריונית, שהגישה יחד עם כריס המסוורת' (הידוע לכולנו כת'ור מסרטי "מארוול") את הפרס בקטגוריה הזו ל"היא" הצרפתי. אין ספק ששגל הביאה לנו גאווה גדולה על הבמה הנוצצת.
עלה לנו חיוך גדול על הפנים גם כשסטיב קארל וקריסטן וויג המצחיקולים העניקו את פרס סרט האנימציה ל"זוטרופוליס" - ואנחנו רק מקווים לראות אותם ממשיכים לשתף פעולה שוב. גם גולדי הון ואיימי שומר גרמו לנו לצחוק בגדול כשהגישו את הפרס לשחקן הראשי הטוב ביותר בקומדיה/מיוזיקל.
עוד קיבלנו בטקס מחווה יפהפייה ומרגשת לקארי פישר ודבי ריינולדס, שתי השחקניות האגדיות שהיו גם בת ואמה שהלכו לאחרונה לעולמן בהפרש של כיממה. האבידה של שתיהן הייתה מפתיעה, אפילו במיוחד אם מתייחסים לעובדה כי ריינולדס הלכה לעולמה כיום לאחר מותה המפתיע של בתה קארי. הדמעות עלו בעינינו גם כשריאן גוסלינג עלה לבמה לקבל את הפרס על "לה לה לנד", אותו הקדיש לאחיה של בת זוגו שנפטר מסרטן לאחר מאבק ממושך במחלה.
"את גורמת לי להיות גאה להיות שחקנית", אמרה הזוכה הטרייה ויולה דייויס כשהגישה למריל סטריפ את פרס מפעל החיים. סטריפ הנרגשת עלתה לבמה, ונאמה בקול חלוש לאחר שאיבדה את קולה. היא הודתה לשחקנים ושחקניות רבים שהיו באולם כמועמדים, למשפחתה ולרבים איתם עבדה בעבר אבל בעיקר לא שכחה לעקוץ את הנשיא הבא דונלד טראמפ בצורה כל כך אלגנטית. נו, אגדה או לא אגדה?
אחד הרגעים החמודים ביותר שנראו בטקסי הוליווד בשנים האחרונות קרה כשעל הבמה עלה דב פאטל, כוכב הסרט "סארו: הדרך הביתה", כדי להציג קטע מסרטו שהיה מועמד ב-4 קטגוריות. יחד איתו עלה לבמה סאני פאוואר, הילד ההודי הקטן שכיכב באותו הסרט ושלא הפסיק לחייך בחמידות ממיסה.
רגע משעשע במיוחד התרחש כאשר ריאן ריינולדס כל כך "התאכזב" מההפסד שלו לריאן גוסלינג בקטגוריית השחקן הראשי בקומדיה/מיוזיקל, שהוא פשוט החליט להתנשק נשיקה לוהטת במיוחד עם אנדרו גארפילד מ"הסרבן". כן כן, גם לנו היה חם מאוד באותו הרגע, לא רק לכם.
הפתעה גדולה התרחשה כשאיזבל הופר הצרפתייה זכתה בקטגוריית השחקנית הטובה ביותר דרמה, שם היא הביסה את הפייבוריטית נטלי פורטמן, שלא היה ספק כי היא תזכה בפרס על תפקידה כג'קי קנדי האגדית. אבל הופר הוותיקה, מסתבר, הוכיחה שיש הפתעות בחיים - ואי אפשר היה לפספס את ההתרגשות על פניה.
הזכייה המפתיעה ביותר של הטקס התרחשה ממש בסופו, כשהסרט "אור ירח" ניצח בקטגוריית "סרט הדרמה הטוב ביותר". ההימורים כולם הלכו לכיוונו של "מנצ'סטר ליד הים", בו זכה קייסי אפלק בקטגוריית השחקן הראשי בדרמה, אך הסרט הקטן הזה, שקיבל ביקורות נהדרות, הראה שעדיין יש בו כוח - ועכשיו נשאר לראות האם הוא יפתיע גם באוסקר.
פרס מפעל חיים: מריל סטריפ.
שחקן משנה: אהרון טיילור-ג'ונסון, "יצורים ליליים".
שחקן ראשי בסדרת דרמה: בילי בוב ת'ורנטון ,"גוליית".
שחקנית ראשית בסדרה קומית/מיוזיקל: טרייסי אליס רוס, "שחור כזה".
סדרה קומית: "אטלנטה".
שחקנית ראשית בסדרה, מיני סדרה או סרט לטלוויזיה: שרה פולסון, "אמריקה נגד או.ג'יי. סימפסון".
מיני סדרה או סרט לטלוויזיה: "אמריקה נגד או.ג'יי. סימפסון".
שחקן משנה בסדרה, מיני סדרה או סרט לטלוויזיה: יו לורי, "מנהל הלילה".
הפסקול המקורי: ג'סטין הורוויץ, "לה לה לנד".
שיר מקורי: "City Of Stars", "לה לה לנד".
שחקנית משנה: ויולה דייוויס, "גדרות".
שחקנית משנה בסדרה, מיני סדרה או סרט לטלוויזיה: אוליביה קולמן, "מנהל הלילה".
שחקן ראשי בקומדיה/מיוזיקל: ריאן גוסלינג, "לה לה לנד".
תסריט: דמיאן שאזל, "לה לה לנד".
סרט אנימציה: "זוטרופוליס".
הסרט הזר: "היא" (צרפת).
שחקן ראשי במיני סדרה או סרט לטלוויזיה: טום הידלסטון, "מנהל הלילה".
השחקנית הראשית בסדרת דרמה: קלייר פוי, "הכתר".
סדרת הדרמה: "הכתר".
הבמאי הטוב ביותר: דמיאן שאזל, "לה לה לנד".
שחקן ראשי בסדרה קומית/מיוזיקל: דונלד גלובר, "אטלנטה".
שחקנית ראשית בקומדיה/מיוזיקל: אמה סטון, "לה לה לנד".
הסרט הקומי/מיוזיקל הטוב ביותר: "לה לה לנד".
שחקן בדרמה: קייסי אפלק, "מנצ'סטר ליד הים".
שחקנית בדרמה: איזבל הופר, "היא".
סרט הדרמה הטוב ביותר: "אור הירח".